Þórir Ibsen heimasendiherra , tók í dag á móti Evrópuhópnum svokallaða , sem er óformlegur hópur þeirra íslensku stofnana sem hafa umsjón með evrópskum og norrænum samstarfs - og styrktaráætlunum á Íslandi . Hópurinn stendur að ýmsum sameiginlegum viðburðum og kynningum og rekur vefsíðuna evropusamvinna.is , þar sem m.a. er hægt að skoða dreifingu styrkja á Íslandi . Þórir kynnti fyrir þeim Uppbyggingarsjóð EES og þátttöku Íslands í honum .